Starfsáætlun hvers grunnskóla er gefin út í samræmi við lög um grunnskóla frá 2008 og ákvæði í aðalnámskrá grunnskóla , almennum hluta , frá árinu 2011 . Það form að starfsáætlun sem hér birtist er að auki samhæft fyrir Hafnarfjörð . Í því felst að starfsáætlun grunnskóla Hafnarfjarðar hefur sömu uppbyggingu í öllum grunnskólum hvað efnisyfirlit , form ( umbrot ) og snið ( efnisþættir ) varðar en inntakið sjálft er ákvörðun hvers skóla . Þó eru í starfsáætlun hvers skóla þættir sem eru sameiginlegir fyrir alla grunnskóla bæjarins út frá jafnræði sem gildir um grunnskólagöngu allra barna í bænum . Starfsáætluninni er skipt í fjóra meginhluta . I. hluti kynnir skipulag og stjórnkerfi skóla . II. hluti kynnir ýmsar hagnýtar upplýsingar um skólastarfið sem foreldrum og nemendum er nauðsynlegt að vita . III. hluti kynnir stoðkerfi skólans með áherslu á sérhæfða þjónustu grunnskólanna , þ.e. sérfræðiþjónustuna . IV. hluti greinir svo loks frá áætlunum í skólastarfinu . Framsetning áætlunarinnar er þannig að I. - III. hluti er í sama skjali og IV. hlutinn er í sér skjali . Utan starfsáætlunar þá eru ýmsir verkferlar sem vísað er í framhaldi áætlana og er þá að finna á heimasíðum / vefjum skólanna eftir atvikum . Samhliða starfsáætlun er gefin út skólanámskrá skóla sem þarf að lesast samhliða starfsáætluninni til að hún skiljist til fullnustu og fái fullt samhengi . Munur skólanámskrár og starfsáætlunar er ákvarðaður í aðalnámskrá grunnskóla , almennum hluta , ( 2011 , bls. 64 - 65 ) . Í Hafnarfirði var sú ákvörðun tekin að hafa uppbyggingu skólanámskrár og starfsáætlunar örlítið frábrugðið því sem kynnt er í aðalnámskrá í því að færa efnisþætti á milli plagganna sem var talið að hentaði betur að hafa saman . Í öllum tilvikum er þó aðalnámskrá grunnskóla sem setur viðmiðin um uppbyggingu skólanámskráa og starfsáætlana .